টেনিস গার্ল
টেনিস গার্ল একটি জনপ্রিয় পোস্টার। পোস্টারে পেছন থেকে একজন যুবতী মহিলাকে দেখানো হয়েছে যিনি টেনিস কোর্টের দিকে হেঁটে যাচ্ছেন এবং যুবতী তার ডান হাতে টেনিস র‌্যাকেট ও বাম হাত দিয়ে তিনি তার নিতম্বের টেনিস শর্টস টেনে ধরে রেখেছেন; এতে দেখা যায় তিনি কোন আন্ডারওয়্যার পরিধান করেননি। ১৯৭৬ সালের সেপ্টেম্বরে মার্টিন এলিয়ট আলোকচিত্রটি ধারণ করেন। আলোকচিত্রটিতে মডেল হয়েছেন ১৮ বছর বয়স্কা আলোকচিত্রীর সেসময়কার মেয়েবন্ধু ফিয়োনা বাটলার (বর্তমান ওয়াকার)। আলোকচিত্রটি ইংল্যান্ডের বার্মিংহাম বিশ্ববিদ্যালয়, এজবাস্টনে একটি ধার করা পোশাক, র‌্যাকেট ও বলের সাহায্যে ধারণ করা হয়েছিল।